ኤርትራና ሶማሊላንድ ትብብራቸውን ለማጠናከር ተወያዩ
የኤርትራ መንግስት ከሁለት አስርት ዓመታት ቡሃላ ለመጀመሪያ ጊዜ ልኡካን ቡድኑን ወደ ሶማሊላንድ መላኩ ተገለጸ፡፡የልኡካን ቡድኑ አባላቱ ከሃገሪቷ ፕሬዚዳንት ጋር በሁለቱ ሃገራት የጋራ ጉዳዮች ላይከመወያየታቸው በተጨማሪ  የቀጠናው ኢኮኖሚ እድገት፣ ደህንነት እና የፖለቲካ ለውጦች ላይም ውይት አድርገዋል፡፡በኤርትራ የውጭ ጉዳይ ሚኒስቴር ዑስማን ሳልህ ሚመራ ከፍተኛ ባለስልጣናት የተካተቱበት ልኡካን ቡድን በትላንትናው እለት ወደ ሶማሊላንድ ዋና ከተማ ሃርጌሳ ማምራታቸውን ቢቢሲ ይዞት የወጣው መረጃ ያመላክታል፡፡የኤርትራ ልኡካን ቡድን አባላት ኢጋል በተባለው የሶማሊላንድ አየር ማሪፊያ ሲደርሱም የሃገሪቷ ምክትል ፕሬዚዳንት አብድራህማን ሳሊክ እና የውጭ ጉዳይ ሚኒስትሩ ያሲን ሞሃመድ አቀባበል አድርገውላቸዋል፡፡ሶማሊላንድ ከሶማሊያ ከተነጠለችበት እ.አ.አ ከ1991 ጀምሮ የኤርትራ መንግስት ወደ ሶማሊላንድ ልኡካን ቡድኑን ሲልክ ይህ የመጀመሪያው ነው፡፡ ዋና አላማውም በሶማሊላንድ እተከናወኑ ስላሉ ወቅታዊ ጉዳዮች ላይ ለመወያየት ነው፡፡የልኡካን ቡድኑ አባላት ከሃገሪቷ ፕሬዚዳንት ሙሴ ቢሂ አብዲ እና ከሌሎች የሃገሪቷ ከፍተኛ በለስልጣናት ጋር ተገናኝተውም በሁለቱ በሁለትዮሽ ጉዳዮች ላይ ተወያይተዋል፡፡የልኡካን ቡድኑ መሪ እና የኤርትራ ውጭ ጉዳይ ሚኒስትር ኡስማን ሳልህ ባደረጉት ንግግር እንዳስታወቁት ባለፉት ሁለት አስርት ዓመታት ኤርትራ ከምስራቅ አፍሪካ ተነጥላ የቆየች ሃገር እንደመሆኗ መጠን ኢኮኖሚያዊ ፖለቲካዊ እና ማህበራዊ ችግሮች በሃገሪቷ ተከስተዋል፡፡በሃገሪቷ በርካታ ማእቀቦች በመጣላቸው ከእነዚህ እገዳዎችን ነፃ ለመሆን ከፍተኛ ትግል ስናደርግ ቆይተናል ያሉት የውጭ ጉዳይ ሚኒስትሩ አሁን ግን በአፍሪካ ቀንድ በተለይም በኢትዮጵያ እና በኤርትራ መካከል ሰላም ሰፍኗል፣ መተባበርም ጀምረናል፡፡  ከቀጠናው ርቀን ስለቆየን አሁን ጊዜው ደርሶ ያሉትን ሁኔታዎችን ለመመልከት ወደ ሶማሊላንድ መጥተናል ሲሉ ተናግረዋል፡፡የሶማሊያ ፕሬዚዳንት ሙሴ ቢሂ በበኩላቸው በሁለቱ ሃገራት የጋራ ጉዳዮች ከመወያየታቸው በተጨማሪ  የቀጠናው ኢኮኖሚ እድገት፣ ደህንነት እና የፖለቲካ ለውጦች እንዲሁም በሰላም ጉዳዮች ላይም የተወያዩ ሲሆን ታሪካዊ ግንኙነት ያላቸው ሃገራት እንደመሆናቸው መጠን በቀጣይም አጠናክረው እንደሚሰሩ ነው ለጋዜጠኞች የተናገሩት፡፡